**Rapportering til ADHD-databasen**

**(Børne- og ungdomspsykiatri)**

Dato 15-08-2023

**Introduktion**

Klyngepakken om Rapportering til ADHD-databasen består af:

- Rapportering til ADHD-databasen, Beskrivelse til klyngens medlemmer  
- Rapportering til ADHD-databasen, PP til brug på klyngemødet

- Rapportering til ADHD-databasen, vejledning til klyngekoordinatoren

Formålet med at drøfte denne pakke i klyngen er at hjælpe alle i gang med at rapportere korrekt og drøfte databasens indikatorer og forståelsen af kriterierne for at opfylde indikatorerne.

**Forberedelse**

1. **Sæt punktet på dagsorden** og bed alle om at have læst klyngepakke - beskrivelsen inden mødet – medsend link i dagsordenen. Overvej hvor lang tid du vil sætte af til emnet – Forslag: Min. 1½ time
2. **Gennemse powerpointpræsentationen** inden klyngemødet, så du har et overblik over, hvad der gemmer sig bag de enkelte links. Forbered dig på evt. at springe noget over, hvis alle i klyngen fx allerede er tilmeldt udveksling af data i Sentinel.
3. **Overvej i hvilket omfang du på klyngemødet skal gå i detaljer med links til databasen**. Hvis du deler slides med klyngen efter mødet, kan de, der er særligt interesserede, selv gå dybere ned i grundlaget for databasen og årsrapporten, hvor der jo lige nu kun er sygehusdata.
4. **Forbered dine egne overvejelser vedrørende runde-spørgsmålene**

**Til klyngemødet**

* Gennemgå PP
* Afsæt tid på mødet, så alle bliver tilmeldt databasen i administrationsmodulet
* Sørg for at alle får budt ind i jeres drøftelse af forståelse af indikatorerne
* Parkér spørgsmål der skal afklares og aftal hvem og hvordan der følges op
* Lav en opsamling i fællesskab, så I husker hvad I har aftalt

**Mulig opfølgning**

Det er aftalt, at databasen skal sende returdata til klinikkerne. Der er endnu ikke en plan for hvornår, det sker. Men det kan være en ide at tage emnet med ADHD-databasen op i klyngen igen, når der er fælles data I kan kigge på.